**LĒMUMS**

Liepājā

|  |  |
| --- | --- |
| 2023. gada 23. martā |  Nr.93/3(prot. Nr.3, 33.§) |

Par zemesgabala Amatas ielā 20

daļas nomas līguma darbības

termiņa pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz Pašvaldību likuma 73. panta trešo daļu, Ministru kabineta 2018. gada 19. jūnija noteikumu Nr.350 "Publiskas personas zemes nomas un apbūves tiesības noteikumi" 7., 8., 9., 17. un 137. punktu, izskatot laivu garāžu īpašnieku kooperatīvās sabiedrības "AMATA 10" 2023. gada 9. februāra iesniegumu, zemes nomas līgumu, kas 2003. gada 15. maijā noslēgts starp Liepājas pilsētas pašvaldību un laivu garāžu īpašnieku kooperatīvo sabiedrību "AMATA 10", Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 20. februāra priekšlikumu (sēdes protokols Nr.4) un Liepājas valstspilsētas pašvaldības domes pastāvīgās Pilsētas attīstības komitejas 2023. gada 16. marta lēmumu (sēdes protokols Nr.3), Liepājas valstspilsētas pašvaldības dome **nolemj:**

1. Pagarināt ar 2003. gada 15. maija nomas līgumu nodibinātās nomas tiesiskās attiecības ar laivu garāžu īpašnieku kooperatīvo sabiedrību "AMATA 10" (reģistrācijas Nr.42103021009; juridiskā adrese: Apšu iela 31, Liepāja) par zemesgabala Liepājā Amatas ielā 20 (kadastra Nr.1700 037 0248) daļas 23697 kv.m platībā nomu sabiedrības darbības nodrošināšanai un laivu eliņu apsaimniekošanai uz laiku līdz 2028. gada 15. maijam, noslēdzot jaunu zemes nomas līgumu un nemainot būtiskus līguma noteikumus.

2. Uzdot Liepājas pilsētas pašvaldības iestādei "Nekustamā īpašuma pārvalde" viena mēneša laikā no šā lēmuma pieņemšanas dienas sagatavot līguma projektu par lēmuma 1. punktā minētā zemesgabala daļas iznomāšanu, iekļaujot tajā šādus nosacījumus:

2.1. Liepājas valstspilsētas pašvaldība neatbild par nomnieka ieguldījumiem un izdevumiem, apsaimniekojot iznomāto zemesgabala daļu;

2.2. nomnieks maksā nomas maksu 1,5% apmērā no zemesgabala kadastrālās vērtības gadā, atbilstoši iznomātajai platībai, bet ne mazāk kā valstī noteikto minimālo nomas maksu gadā;

2.3. nomnieks papildus nomas maksai maksā valstī noteikto pievienotās vērtības nodokli;

2.4. nomnieks šā līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas normatīvajos aktos un kas attiecas uz iznomāto zemesgabala daļu, tostarp uz iznomāto ūdenstilpes daļu;

2.5. nomnieks atbild par visu zemesgabala daļā esošo pazemes un virszemes inženiertehnisko apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

2.6. nomnieks atbilstoši Liepājas pilsētas domes 2020. gada 17. decembra saistošajiem noteikumiem Nr.47 "Liepājas pilsētas pašvaldības teritorijas kopšanas un būvju uzturēšanas saistošie noteikumi" un citiem kārtību regulējošiem noteikumiem nodrošina iznomātās vietas un tās apkārtnes uzkopšanu;

2.7. nomnieks nodrošina likumu un citu tiesību aktu ievērošanu ūdenstilpes, tās piekrastes aizsargjoslas un tauvas joslas izmantošanā, tajā skaitā kārtības uzturēšanas pārraudzību tauvas joslā;

2.8. nomniekam līdz 2023. gada 30. septembrim atbrīvot Amatas ielas daļu no laivu garāžu īpašnieku kooperatīvās sabiedrības "AMATA 10" piederošās ēkas (būves), kura atrodas uz ielas sarkanās līnijas.

3. Lēmuma 1. punktā minētajai zemesgabala daļai kadastra vērtēšanas vajadzībām noteikt lietošanas mērķi – transporta līdzekļu garāžu apbūve (kods 11 04).

4. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līgumu.

5. Gadījumā, ja laivu garāžu īpašnieku kooperatīvā sabiedrība "AMATA 10" viena mēneša laikā no lēmuma pieņemšanas dienas atsakās noslēgt zemes nomas līgumu, lēmums zaudē spēku un zemes nomas maksāšanas pienākums iestājas, pamatojoties uz normatīvajos aktos noteiktā kārtībā iesniegtu maksāšanas paziņojumu vai rēķinu.

6. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam |